97. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 307933/6653 της 1 Σεπτ./4 Οκτ.  1975 (ΦΕΚ Β΄ 1103) Περί περιεκτικότητος της εντομοδιωκτικής ουσίας DIETHYLTOLUAMID εις τα οικιακά φάρμακα (εντομοαπωθητικά). ΄Εχοντες υπ’ όψει: α)Τας περί ελέγχου κυκλοφορίας γεωργικών φαρμάκων διατάξεις (άρθρ. 32, παρ. 1, εδάφ. γ, ε, ς, και ιθ) του Ν. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της φυτοπαθολογικής Υπηρεσίας». β)Τας διατάξεις των άρθρ. 14 (παρ. 2) και 33 του ιδίου ως άνω Νόμου, ως και τας τοιαύτας του Β.Δ/τος από 25 Ιουν. 1956 «περί εφαρμογής των διατάξεων ελέγχου κυκλοφορίας οικιακών εντομοκτόνων του Νόμ. 2147/1952». γ)Τας υπ’ αριθ. 230509/2019/19.3.73 και 266941/4381/εγκ. 598/19.6.73 ημετέρας αποφάσεις «περί προδιαγραφών εντομοκτόνων οικιακής χρήσεως και τρωκτικοκτόνων οικιακής και γεωργικής χρήσεως». δ)Τας υπ’ αριθ. 496/21.1.75 και 499/4.3.75 γνωματεύσεις της Επιτροπής Ελέγχου Γεωργικών Φαρμάκων, αποφασίζομεν: 1.Επιτρέπομεν την περιεκτικότητα της εντομοδιωκτικής ουσίας DIETHYLTOLUAMID εις τα οικιακά φάρμακα (εντομοαπωθητικά) εις τας ακολούθους αναλογίας: «α)Μέχρι 15% εις τα υπό μορφήν εκνεφώματος (ΑEROSOL) ιδιοσκευάσματα. β)Μέχρις 25% εις τα υπό μορφήν γαλακτώματος ιδιοσκευάσματα. γ)Μέχρι 35% εις τα υπό υγράν και στερεάν μορφήν ιδιοσκευάσματα». Τα εδάφ. α΄ β΄ και γ΄ ετροποιήθησαν ως άνω δια της υπ’ αριθ. 260165/676 εγκ. 83 της 31 Ιαν./10 Φεβρ. 1976 (ΦΕΚ Β΄ 173) αποφ. Υπ. Γεωργίας. Η παρούσα, ης η ισχύς άρχεται από της υπογραφής της, δημοσιευθήτω δια της Εφημερίδος της Κυβερνήσεως. 